สวัสดีค่ะ แม่เป็นโรคหลอดเลือดสมองเข้ารับการรักษาที่โรงพยาบาลรัฐในจังหวัดสุรินทร์หลังจากมีอาการชาครึ่งซีกและปากเบี้ยว คุณให้นอนดูอาการ2คืนและให้ยากลับมากินเองที่บ้านค่ะ มียาลดระดับไขมันในเลือด ยายับยั้งการเกาะกลุ่มของเกล็ดเลือด และยาลดการหลั่งกรดในกระเพาะอาหาร พอผ่านไป2เดือนอาการปากเบี้ยวดีขึ้น อาการชายังมีอยู่บ้าง แต่แม่จะบ่นว่ามึนหัว บอกไม่ถูกว่าร้อนหรือเย็นหัว มึนตลอดเวลา ตอนจะนอนก็ลำบากค่ะกว่าจะนอนหลับเพราะต้องระวังไม่ให้โดนตรงหัวที่มึน จึงตัดสินใจพาแม่ไปพบก่อนเวลานัด แต่ไม่ถามอะไรเลยสักคำ พอแม่ไปนั่งที่เก้าอี้คนไข้ ก็ เซ็นต์ใบสั่งยาให้พยาบาลทันที ยาก็เป็นยาเดิมเหมือนที่ยังมีอยู่ ตอนนี้ผ่านมา4เดือนครึ่งแล้ว รู้สึกเป็นห่วงและสงสารแม่มาก ไม่รู้จะทำยังไง อยากทราบว่าอาการมึนหัวของแม่คืออะไรคะ ควรจะทำยังไง เปลี่ยนหรือเปลี่ยนโรงพยาบาลดีมั้ยคะ
สวัสดีคะ เรียนอย่างนี้นะค่ะ ดูอาการของแม่ดีขึ้นค่ะ แต่อาจจะมีเรื่องของตัวโรคที่อาจจะทำให้มีอาการมึนงงได้หรือ จากยาได้ค่ะ เช่น ยาสลายลิ่มเลือดบางตัวค่ะ ที่ทำให้มีปัญหาได้ค่ะ เพราะผลข้างเคียงของยาค่ะ แนะนำเรียนปรึกษาแพทย์เจ้าของไข้อีกครั้งค่ะหรือ อีกปัญหาคือ อาจจะมีความผิดปรกติที่ส่วนอื่นของสมองอีกก็ยังได้ค่ะ ดังนั้น ในกรณีของแม่ต้องกลับมาทบทวนเรื่องของ ยา และ ตัวโรคที่เป็นอยู่ การควบคุมระดับความดันโลหิตสูง และการหาสาเหตุใหม่ถ้าอย่างอื่นปรกติหมดนะค่ะควรปรึกษาแพทย์เจ้าของไข้อีกครั้งค่ะ